
Parentibus sacmm. 



X ostquam vetustiores Horatii editores, imprimis Tana- 
quillus Faber, Dacerius, Joh, Massonus singulorum poematum 
tempora constituere frustra studuerunt, primus Bentleius in 
praef. editionis Horat. (Cantabrig. a. 1711) rectam instituit 
rationem, cum tempora quibus singuli libri editi sunt, deflnivit, 
ac primum quidem Horatii opus statuit satirarum librum prio- 
rem, quem triennio scripserit poeta intra annos u. 715 — 17, 
postea autem eum composuisse alterum librum itidem triennio 
intra ann. u. 720 — 22. Attamen non defuerunt qui Bentleianas 
rationes vel improbarent vel denuo quaestionibus factis rectius 
tempora constituere studerent : in his imprimis Sanadonus, qui 
eandem secutus rationem quam ante Bentleium vivi docti, in 
praef. editionis Horat. p. HI— VI (Paris. a. 1728) in singu- 
lorum poematum temporibus reperiendis versatus est ratione 
non habita librorum, in quos Horatii poemata distributa sunt. 
Post hunc autem C. Kirchnerus demum accuratius de eadem 
re disseruit. Is enim in quaestionibus Horatianis Numburgi 
a, 1834 in programmate Portensi editis (cf. praef. edit. sat. 
alt. a. 1854 tom. I. p. 22) reiecta Bentleiana temporum de- 
scriptione p. 12 sq. affirmavit satirarum libros non singulatim 
ac diverso tempore, sed postquam secundus liber a. 726 ad 
flnem perductus est, hoc ipso anno una editos esse. Sed post- 
quam paulo ante Kirchnerum G. F. Grotefendus in commen- 
tatione de Horatii vita in Erschii et Gruberi encyclopaedia 
sect. II. tom. 10. (Lips. 1833) p. 462 Bentleianae rationi assen- 
sus est, ea quae statuit Kirchnerus ad Bentleianam rationem 
reiciendam, refiitare sibi proposuit Carolus Franke, qui in Fastis 
Horatianis (Berol. a. 1839) p. 21 — 42 ostendit utrumque 
librum seorsum ac diverso tempore in publicum prodiisse. 

priorem a. u. 719 vel insequenti (p. 21—41), posterioreni a 
u. 724 (p. 41 sq.). Paucis autem. annis post de eadem re quae- 
sivit Zumptius in comment. de '-vita Horatii et de temporibus 
poematum imprimis satirarum (praeinissa a Wuestemanno edi- 
tioni sat. Heindorf. alt. a. 1843). Kirchneri enim rationi assen- 
sus Zumptius p. 26 — 28 exposuit duos satirarum libros in unum 
corpus redactos exeunte anno u. 724 editos esse. Cuius in 
opinionem vehementer invectus est W. Teuffelius in Mus. 
Rhen. a. 1846 tom. IV p. 231 — 234, postquam in eodem vo- 
lomine p. 115 — 119, 210 sq., 221 — 223 Frankii sententiam 
de separata editione probavit, sed alterius libri editionem 
usque ad annum u. 730 ab Horatio prolatam esse opinatus 
est (p. 221). Jnuper autem Martinus Hertz in Analect. ad 
carm. Horat. historiam I. (ind. lect. Vratislav.) a. 1876 p. 15 
Kirchneri et Zumptii rationem secutus duos satirarum libros 
Horatium coniunctim anno fere u. 729 in vulgus emisisse 
statuii Quae cum ita sint, timendum non est, ne rem inu- 
tilem suscipere videar, cum denuo rem tractandam mihi propono. 

Jam ut quaeramus, utrum duo libri uno eodemque tem- 
pore an separatim ac diverso tempore in hominum manus per- 
venerint, primum videndum est, num omnes satirae primi libri 
priore tempore scriptae sint, quam quae in altero libro legun- 
tur. Sed cum saepissime certae desint rationes, quibus innisi 
satirarum tempora definire queamus, viri docti in temporibus 
definiendis et sententiam suam et arbitrium secuti alius aliud 
compositionis tempus constituerunt. 

Primus Frankius 1. 1. p. 82 — 122 de temporibus singu- 
larum satirarum accuratiorem et diligentiorem quaestionem 
iustituit. Cuius rationes maxima ex parte refutare sibi pro- 
posuit Teuffelius in Mus. Ehen. 1. 1. p. 93— 119 et p. 208 - 223 
(cf. de temboribus sat. lib. H comment. eius sat. lib. II ad 
Kirchner. edit. sat. alt. tom. II, b). Idemque in eodem volu- 
mine p. 224 — 241 Zumptii rationes reiecit, qui 1. 1. p. 3 — 42 
imprimis de satirarum temporibus, ut supra diximus, uberius 
disputavit, sed singularum satirarum tempora non modo a 
Teuffelii, sed etiam a Frankii rationibus diversissima consti- 
tuit. Sed Zumptius parum subtiliter de hac re disseruit, ita 

ut qiiae profert nihil fere valeant ad difficultates huius quae- 
stionis expediendas. Nam non modo ceterorum rationes ne- 
glexit, ^ed ne argumentis quidem sententias suas ab iis maxima 
ex parte diversissimas conflrmavit. Quare mirum est, quod 
WuesJ^emannus in praef. p. XVI hunc librum Zumptii maxime 
subtilem et perspicuum praedicat. Tum Kirchnerus, postquam 
in quaestionibus Horat. a. 1843 supra allatis de temporibus 
nonnuUarum satirarum disseruit, etiam in.praef. edit. sat. alt. 
a. 1854 tom. L p. 1 — 27 (cf. comment. eius ad librum I) 
hanc rem tractavit. 

Facilius autem satirarum tempora definire queamus, si 
demonstrari possit satiras eodem prdine ab Horatio esse com- 
positas quo nunc leguntur. Quam rem Frankius p. 82 hoc 
modo ostendere sese posse existimat: cum Horatium tam pauca 
poemata vix temere et sine certa ratione edidisse credi ne- 
queat, probabile fieri aut argumentum eum aut compositionis 
tempus respexisse; atqui argumenti rationem habitam esse 
neminem docuisse nec verisimile esse forie ut quisquam doceat; 
ergo praeter priniam omnes satiras eodem ordine scriptas esse 
quo nunc legantur. Sed haec argumentatio valde levis atque 
inflrma est. Nam satiras certa ratione digestas esse demon- 
strari nequit, nisi quo tempore quodque carmen compositum 
sit, compertum habeamus. 

Primum igitur de prioris libri satirarum temporibus 

dicam. Sed priusquam accedamus ad singulas satiras, vide- 

amus quo ex tempore Horatius satiras componere inceperit. 

Quod facillime cognoscitur definito tempore, ante quod prioris 

libri satirae aut omnes aut nonnullae scriptae esse non sunt 

putandae. Hoc tempus optime constituas, si quaesiveris, quando 

Horatius in Maecenatis amicitiam receptus sit. Quod apparet 

e sat. II, 6, 40 sqq.: 

jSeptimus octavo proprior iam fugerit annus, 
Ex quo Maecenas me coepit habere suorum 
In numero . . . .' 

Septimus igitur annus eo tempore quo haec scripsit poeta, 
nondum est flnitus, sed ad finem vergens, proprior autem iam 
initio anni insequentis i. e. octavi. Itaque probanda est 

Kirchneri ratio, qui (quaest. p. 50) explicat ,septem aniii prope 
elapsi^, quod etiam Frankio p. 121 placet (,septem anni prope 
peractiO. Horatius igitur septem fere annis priusquam sat. 

II, 6 scripsit, cum Maecenate familiaritate coniunctus est. 

Sequitur ut quaeramus quando sat. II, 6 composita sit. 
Certae autem dantur rationes duabus his interrogationibus, 
quae in ipsa satira leguntur: v. 53 

,Nain quid de Dacis audisti? ' 

et V, 55 sq. 

,. . . . quid? militibus promissa Triquetra 
Praedia Caesar an est Itala tellure daturus?' 

E Dacorum mentione v. 53 efflcitur, ut satira scripta sit post 
pugnam Actiacam, quam factam esse constat postridie Cal. 
Sept. anni u. 723. Daci enim ab Octaviano spreti Antoiiium 
adiuverunt (Dio Cass. LI, 22. Plut. Ant. p. 945. Hor. od. 

III, 6, 13 sq. Verg. Georg. II, 4,94). Pugna igitur Actiaca 
Antonio ab Octaviano devicto tantos illi ciebant motus, ut 
M. Crassus insequenti anno (724) adversus eos cum exercitu 
mitteretur (Dio Cass. LI, 23). Quo factum-est ut tum cum 
Horatius hanc satiram scripsit, curiosi homines quaerere possent 
ex Horatio, num quid de Dacis audivisset. 

Ex altera autem interrogatione sequitur ut brevi post 
pugnam Actiacam exeunte auno u. 723 satira composita sit. 
Octavianus enim non statim post pugnam Actiacam, sed in- 
eunte demum anno u. 724 militibus veteranis promissa praedia 
assignavit (Dio Cass. LI, 3 et 4). Itaque milites, cum ab eo 
nihil accepissent, gravissimam seditionem moverunt. Praedia 
autem promissa nondum erant assignata tum cum Horatius 
hauc satiram scripsit, ita ut frequens esset sermo inter cives, 
utrum praedia Sicula an Itala darentur. Neque recte dicit 
Bentleius (praef. fin.), cui etiam Heindorfius assentitur, hanc 
interrogationejn non ad Actiacam pugnam referendam esse, 
sed agi de agrorum distributione, quae post Siciliensem victoriam 
de Pompeio reportatam et Lepidi deditionem in Campania ali- 
bique facta *sit (Dio Cass. XLIX, 14). Itaque sat. II, 6 
exeunte a. u, 723 in Sabino composita est, cum milites sedi- 
tionem civerunt, quod tempus placuit KircUnero quaest. p. 19 

(cf. praef. comment. p .17), Frankio p. 119 sq., Teuffelio p. 215. 
Denique convenit illi tempori, quod ex v. 38 apparet Maece- 
natem tum urbanis negotiis praefuisse ab Octaviano relictum 
(cf. Frank. p. 120 sq.). 

Zumptius autem p. 39 sq. sat. II, 6 a. u. 720 compositam 
esse dicit his de causis : primum bellum illud in Dacos gestum, 
quo M. Crassus ^. u. 724 vicerit, hoc loco non significari, cum 
in alias regiones, in Thraciam translatum sit; deinde post 
pugnam Actiacam non fuisse causam, cur Romani bellum illud 
timerent; tum interrogatione v. 53 sq. non agrorum distri- 
butionem post pugnam Actiacam sed post bellum Siciliense 
factam significari, quod, ut diximus, Bentleio quoque placuit. 
Sed fore ut bellum illud in Thraciam transferretur, tum sciri 
non potuit. Neque altera causa sufficit, nam Daci etiam post 
pugnam Actiacam timebantur, ut apparet e carm. III, 16, 14 
a. u. 726 composito (cf. Frank. p. 193). De divisione autem 
agrorum supra disputatum est. 

Definito autem tempore satirae II, 6 facile cognoscitur 
initium amicitiae Horatii cum Maecenate. Deductis enim 
septem fere annis de anno exeunte u. 723, incidas necesse est 
in exitum anni u. 716 vel initium insequentis. Praeterea nono 
demum mense postquam cum Maecenate convenit, in amici- 
tiam eius sese receptum esse dicit poeta sat. I, 6, 61 sq.: 

, abeo, et revocas nono post mense iubesque 

Esse in amicorum numero ' 

Primum igitur congressus est Horatius cum Maecenate ineunte 
a. u. 116. 

Zumptius autem, qui, ut supra diximus, sat. II, 6 aestate 
a. u. 720 scriptam esse censeat, p. 11 Maecenatem Horatio 
ab ineunte anno u. 714 familiariter usum esse noi^ recte dicit. 

Quoniam reperimus, quo tempore familiaritas inceperit, 
videamus quibus in satiris prioris libri haec familiaritas com- 
memoretur, unde appareat satiras illas post initium anni u. 
717 compositas esse. 

Ac prima quidem satira scripta est, postquam Horatius 
in Maecenatis amicitiam pervenit, nam poeta in ipso initig 
gatirae Maecenatem appellat his verbis; 

,Qui fit, Maecenas, ut nemo etc. 

Deinde Horatius appellat Maecenatem sat. I, 3, 63 sq. : 

jSiraplicior quis et est, qualem me saepe libenter 
Obtulerim tibi, Maecenas ' 

Poeta hoc loco dicit se ciipere Maecenati se oflferre simplicem, 
nt familiaritas sua ab omni suspicione assentationis libera sit. 
Tum sat. 5 post initium intimae familiaritatis scripta est. 
Describit enim poeta hac satira iter Brunflisinum, in quo 
Maecenati cum aliis eius amicis comes fuit. Neque minus 
utebatur Maecenatis amicitia tum cum sat. 6 composita est. 
Nam quod appellatur hac satira Maecenas, apparet poetam inter 
familiarissimos eius receptum esse, quare ille invidia hominum 
carpitur (v. 46 sq.): 

,Quem rodunt omnes libertino patre natum 
Nanc, quia sura tibi, Maecenas convictor . . .' 

Praeterea dicit v. 61 sq. se nono mense postquam in Maecenatis 
amicitiam receptus sit, ab eo revocatum in nun:ero amicorum 
esse, unde patet, quam artis amicitiae vinculis cum Maecenate 
coniunctum sese sentiat. Noua quoque satira scripta est con- 
firmata iam Maecenatis Horatiique amicitia; quippe homo 
importunus iocosa ratione describitur, quem sumpsit e numero 
eorum, qui poetam rogabant, ut ipsos Maecenati commendaret. 
Denique sat. 10 composita est intima familiaritate inter 
utrumque facta. Horatius enim repreheDSus ab iniquis homini- 
bus, quod sat. 4 Lucilium vituperaverat , dicit se non moveri 
iudicio hominum malevolorum, qui recto iudicio careant, sed 
sibi abunde sufjficere, qux)d poemata sua a viris prudentia et 
artium litterarumque scientia praestantissimis probentur. Quo 
in numero nominatur etiam Maecenas v. 81 sq.: 

jPlotius et Varius, Maecenas Vergiliusque 
Valgius et probet haec Octavius optimus , . .' 

Itaque sat. 1. 3. 5. 6. 9. 10 compositae sunt, pcstquam 
poeta in familiaritatem Maecenatis adscitus est, i. e. proximis 
post initium anni u. 717 annis. 

Accuratiorem autem quaestionem postulat sat. 1. Cum 
in ipsa satira nihil insit, unde pateat, cui anno ea attribuenda 
sit, videamus, num tempus reperiri possit, ante quod sat. 1 
composita esse non sit putenda. Quod tempus Frankius repe- 

• risse sese putat. Secutus enim Kirchneri rationeni (cf. 

Kirchner. prim. edit. sat. tom. I a. 1821) p. 200) dicit p. 22 

versus huius satirae 114 sqq.: 

,Ut cum carceribus missos rapit ungula currus 
Instat equis- auriga snos vincentibus, illum 
Praeteritum temnens extremos inter euntem.' 

apeitam habere imitationem versuum, qui leguntur in line 

Vergil. Georg. I, 512 sqq. : 

,Ut cum carceribus sese eifundere, quadrigae 
Addunt in spatia et frustra retinacula tendens 
Fertur equis auriga, neque audit currus liabenas', 

cum verisimile non sit Vergilium Horatii versus expressisse. 
Vergilius enim comparationem aptissimam sumpsit a curru e 
carceribus emisso tantoque cum impetu ruente, ut ab . auriga 
retineri nequeat; quam imaginem in pravam hominum citpi- 
ditatem maiora semper appetentium transtulisse Horatium 
Frankius dicit, sed ita immutatam ut aurigam in ludi.s circensibus 
etiam praevectis equis calcar addere diceret. Sed cum Georg. 
lib. I anno demum u. 719 editus sit, apparere sat. 1 scriptam 
esse a. u. 719 haud ita multo post editionem libri illius Ver- 
giliani. Quod probaverunt et Zumptius p. 35 (refert autem 
sat. ad a. u. 7] 8, quod Georgica praecedente iam anno scripta 
existimat) et Kirchnerus praef. comment. p. 11. Non recte, 
opinor; nam indicium imitationis in his satirae versibus minime 
inesse videtur, neque intercedit, ut Frankius contendit, permira 
similitudo inter utrumque locum (cf. Teuifel. p. 99. Duentzer. 
in Annal. Philol. XCIX. a. 1869 p. 313 initio commentationis, 
cui inscribitur , Vergilius und Horatius^). Vergilius enim com- 
parat Martis inipii saevitiam, cui nemo resistere possit, cum 
impetu quadrigarum e carceribus emissarum et ita ruentium, ut 
auriga equos retinere non possit; Horatius autem avarum, qui 
cupiditate lucri et invidia adductus eos qui ei locupletiores vi- 
dentur, -rsuperare studet, illustrat exemplo aurigae, qui ut 
victoriam paret, non desistit a stimulandis equis, ut equos 
qui praetercurrerunt, cursu superent. Uterque igitur locus 
exoniatus est imagine a circo desumpta; sed uterque poeta 
ea ad diversissimas res adhibita alio modo usus est. Deinde 
cum utraque sententia imagine a circo desumpta egregie 

exornari posset, fieri non potuit quin et Horatius et Vergilius 
similibus vocibus uterentur, ita ut mirum non sit, quod cura 
aliquot verba tum initium exempli ,ut cum carceribus* apud 
Vergilium eadem sunt atque apud Horatium. 

Ceterorum suspiciones de anno quo scripta videatur 
sat. 1, vel incertae sunt vel omni prababilitate carent, cum 
certis destituamur temporis indiciis. Quare accurate tempus 
vix potest deflniri. Sed infra pluribus de hac satira dicetur. 

Certum autem constitui potest tempiis quintae satirae, 
quae est de . itinere Brundisino. Sed pluribus in satirae 
tempus inquirere opus non est; nam postquam Kirchnerus 
quaest. p. 54 sq. et Frankius p. 97 sq accuratius de hac re disse- 
ruerunt, dubium esse nequit, quin sat. 5 a. u. 717 composita sit. 

Longiorem autem et artiorem familiaritatem poetae cum 
Maecenate quam sat. 5 produnt sat. et 9. Nam e sat. 6 
(cf. quae supra de hac sat.) patet Horatium in tanta Maecenatis 
gratia fuisse, ut noii modo comes eius in itinere esset, sed 
etiam convictor (v. 47) et familiarissimus (v. 50 sq.), quare 
obtrectatorum invidiam sibi contraxit (v. 46). E sat. autera 
9 intelligitur ei non modo obtrectatum esse, sed etiam ami- 
citiam tam flrmam fuisse, ut homines importuni etiam peterent 
ab eo, ut ipsos Maecenati commendaret (v. 43 sqq.). Itaque 
sat. 9 post sat. 6 earumque utramque post sat. 5 compositam 
esse omnes lere viri docti recte inter se consentiunt, ita ut 
sat. 6 et 9 post initium anni u. 717 scriptae sint, ad quod 
tempus sat 5 referenda est. Sed certa desunt indicia ad u- 
triusque satirae tempus accurate definiendum. 

Sextae autem satirae tempus Frankius hoc modo consti- 
tuere conatus est: compositionem satirae antecessisse annum 
u. 718, quod illo anno et insequentibus Maecenas absente 
Caesare principatum tenuerit, poeta autem ab initio satirae, 
ubi Maecenatis nobilitatem praedicet, honoris illius mentionem 
non fecerit; deinde quod v. 104 sq. iter Brundisimim respexerit, 
sequi ut sat. 6 proxime post praecedentem i. e. sat. 5 exeunte 
anno u. 717 composita sit. Sed nulla causa fuit, cur poeta 
in hac satira honorem illum commemoraret, cum ostendere sibi 
proposuisset Maecenatem, quamquam nobilissimo loco natus 

esset, tamen non generis nobilitatem spectare, sed homines e 
dignitate et virtutibus aestimare solere, ita ut ipse humilibus 
parentibus ortus a magno illo viro diligatur et magni habeatur. 
Neque poeta v. 104 sq. iter Brundisinum respicit^ quod et e 
sententiarum conexu et e voce ,si libet* tam plane apparet, 
Ut pluiibus hanc rem tractare opus non sit. 

Neque de decimae satirae tempore quidquam certum est 
nisi ipsam quoque post a. u. 717 scriptam esse, quod v. 81 
Maecenas inter eos inducitur, quos poemata sua probare poeta 
cupit (cf. quae supra diximus). Frankius autem p. 106 cen- 
set, quod Horatius v. 21 ,duram Petillii causam' tangat, sat. 
10 ante a. u. 720 compositam esse, quo tempore Horatius 
Caesari deditus esse coeperit. Sed de Petillio infra dicam. 
Post sat. autem 4 sat. 10 scriptam esse constat, quod poeta 
ea confirmat iudicium sat. 4 de Lucilio factum. Invehitur 
enim iterum in adversarios, quippe qui sat. 4 iniuste poetam 
de Lucilio iudicasse dixissent et in satiras eius denuo crimina- 
tiones coniecissent. Atqui sat. 2 antecedit sat. 4, quod e. v. 
91 coll. cum V. 27 secundae satirae satis apparet. Nam 
V. 91 sq. 

, ego si risi, qnod ineptus 

PastiHos KufiUus olet, Gargonius hircum', 

versum 27 secundae satirae repetit eo consilio, ut a crimina- 
tionibus se defendat, quae in sat. 2 coniectae erant. Ergo 
sat. 10 non modo post sat. 4, sed etiam post sat. 2 scripta est. 
Ex iis autem satiris, quas post Horatii familiaritatem 
cum Maecenate initam compositas esse cognovimus, sat. 3 om- 
nium prima scripta videtur, quippe cuius argumentum minime 
referre queamus ad Maecenatem, nisi quod poeta eum inopi- 
nato appellat v. 63 sq.: 

,Simplicior quis. et est, qualem me saepe libenter 
Obtulerim tibi, Maecenas ', 

quibus versibus (cf. quae supra diximus) timiditatem quan- 
dam et incertum habitum cum longioris usus atque familiari- 
tatis confidentia parum convenientem prodi recte exposuit 
Kirchnerus quaest. p. 53 (cf. praef. comment. p. 7). Quapropter 
sat. 3 scripta videtur hand ita multo postquam poeta in 

amicitiam Maecenatis receptus est, ante iter Brundisinum 
exeunte a. 716 vel ineunte a. 717, (luod Kirchnero quaest. 
p. 52 sq., Teuffelio p. 103 placuit. Frankius autem p. 89 sq. 
sat. 3 non recte arbitratur scriptani liaud ita multo post hiemem 
anni u. 7l5 ad a. u. 716 vergantem, quo tempore Horatium 
primum cum Maecenate congressum esse constat. Nam v. 63 
sq. scribere non potuit po^ta, priusquam in intimorum fami- 
liarium numerum a Maecenate adscitus fuit. Zumptius autem 
ipse quoque sat. 3 ad a. u. 717 referendam recte existimat. 

Quoniam quaesivimus de temporibus earum satirarum, in 
quibus mentio fit familiaritatis cum Maecenate initae, sequitur 
ut videamus, quando ceterae satirae huius libri compositae sint. 

Ac primum quidem de tempore secundae satirae. Haec 
capit, ut sat. 3, initium a Tigellio quodam cantore. Cum e 
V. 3 secundae satirae intellegatur Tigellium illum mortuum esse 
brevi antequam Horatius sat. 2 scripsit, in sat. autem 3 de 
eo ut iam dudum defuncto pluribus agatur, non dubium est quin 
sat. 2 ante sat. 3 composita sit (in exordiis utriusque satirae 
de eodem Tigellio Sardo agi eumque diversum esse ab 
Hermogene Tigellio, cuius mentio fit in sat. 4 et 10 huius libri, 
accurate exposuit Kirchnerus quaest. p. 42 — 49). Itaque cum 
sat. 3 ad a. u. 7 17 referendam esse demonstraverimus, sat. 2 
ante a. u. 717 scripta est. Sed quot annis ante hunc amnim 
ea composita sit, pro certo aftirmari nequit. Neque enim pro- 
babilis est opinio eorum, qui sat. 2 a. u. 714 vel 715 attri- 
buendam existimant. Probant enim scholiastarum opinionem, 
qui V. 25 

,Maltinu8 tunicis demissis ambulat . . .' 

sub Maltini nomine Maecenatem latere putant. Itaque sibi 
persuaserunt Horatium in Maecenatis consuetudinem iam 
receptum eum hoc modo tangere non potuisse, quare commoti 
sat. 2 ante primum congressum Horatii et Maecenatis scrip- 
tam esse statuunt. Sed cum in satiris nihil insit, quo personae 
hoc modo sub alio nomine vellicentur, opinio illa reicienda 
videtur. Praeterea scholiis autoritatem tribuendam non esse 
infra exponam. Sed spatium haud ita magnum inter sat. 2 
et 3 intercedere recte exposuit Frankius. 

Sat. auteni 2 non modo sat. 3, sed etiam, ut supra 
diximus, sat. 4 tempore praecedit. Neque vpro de tempore 
quo sat. 4 composita sit, viri docti inter se consentiunt. 
Frankius p. 92 sq. tempus hoc modo constituit: v. 94 acerba 
cum irrisione Horatium protulisse Petillium Capitolinum, quem . 
Octaviani amicitia et favore usum esse scholiastae testantur ; 
atqui in Octaviani partes poetam propensum fleri coepisse 
per annos u. 718 — 20; ergo sat. 4 ante id tempus scriptam 
esse. Non posse autem eam compositam esse post a. u. 716, 
quo anno recitationes publicae ab Asinio PoUione institutae 
sint, quas tum cum satira scripta sit, nondum conditas fuisse 
intelligatur e vv. 74 sqq.: 

,. . • in medio qui 

75. Scripta foro recitent sunt multi quique lavantes 
Suave locus voci resonat conclusus. Jnanes 
Hoc iuvat, haud iUud quaerentes, num sine sensu 
Tempore num faciant alieno ' 

Sed de Petillio illo Capitolino nihil certum est nisi quod 
Horatius tradit : hoc loco eum Caesaris amicum fuisse non le- 
gimus. Scholiastis autera fides abroganda est. Ji enim. ut e 
multis locis in explicandis satiris de rebus vel personis con- 
iecturas faciunt, ita etiam hoc loco sine antiquis auctoribus 
statuisse putandi sunt non modo Petillium amicitia cum Octa- 
viano coniunctum fuisse, sed etiam cognomen Capitolini ad 
eum delatum esse propterea quod de corona Jovis Capitolini 
sublata accusatus fiierit. Sed cognomen genti eius fuisse nummi 
ostendunt. Neque necesse fuit poStam commemorare recita- 
tiones ab Asinio PoUione institutas, sed iam conditae esse 
potuerunt tum cum satira scripta est. Horatius enim dicit 
se non audere scripta sua in vulgus edere, neque recitare ea 
cuiquara nisi amicis idque coactum (v. 71 sq.), aliorum autem 
vocibus resonare forum vel bahiea. 

Neque e v. 21 sq. 

, Beatus Fannius ultro 

Delatis capsis et imagine, ' 

de satirae tempore certi quidquam colligi potest. Scholiastae 
enim tradunt carmina et imaginem Fannii in bibliothecas 
delata esse ; quare multi interpretes quaerunt utrum publicae 

an privatae hae bibliothecae fuerint, utrum at Asinio Pollione 
a. u. 716 conditae an ab Augusto (bibliotheca Octaviana con- 
dita a. u. 721; cf. Kirchner praef. comment. pag. 14). Sed 
haec quae loco ipso maie intellecto a scholiastis tradita sunt, 
eo magis omni probabilitate carent, quod schol. Acro de dela- 
tione post mortem eius facta dicit; sed e sat. I, 10, 79 sq. 
patet eum vixisse tum cum satira, de qua dicimus, scripta 
est, nam priori tempori quam sat. lO eam attribuendam esse 
supra exposuimus. Itaque Frankius p. 94 bibliothecae nuUam 
fieri mentionem recte dicit; sed Horatius salse praedicat 
Fannium, qui non rogatus, sed ultro scripta sua et imaginem 
primo cuique domum deferat. 

Quae cum ita sint, etiam de sat. 4 nihil amplius potest 
adfirmari nisi quod supra cognovimus, eam post sat. 2 et ante 
sat. 10 compositam esse. 

Jam quaeramus, quos ad annos sat. 7 et 8 referendae 
sint. Sat. 7 faceto et lepido modo describitur lis, quam Per- 
sius quidam P. E-upilio Regi intenderat, cum poeta ipse M. 
Bruto summam imperii tenente in Macedonia munere tribuni 
militaris fungebatur. Quam litem in a. u. 711 vel 712 in- 
cidere constat, sed sententiae virorum doctorum de tempore 
satirae diversae sunt. Omnes enim fere praeter Frankium 
dicunt eam satirarum primam scriptam esse brevi postquam 
Horatius e Macedonia redierit, quod ridicula illa res postea 
multo minus legentes delectasset, quapropter sat. 7 anno u. 
713 vel 714 attribuendam esse. Alii autem, in his Frankius 
p. 101 sq., aliquot annos inter pugnam ad Philippos factam 
et satirae compositionem intercessisse statuunt, neque eam 
scriptam esse brevi postquam poeta ex Macedonia in Italiam 
reversus sit; nam tum Bruti cladem Horatium ita luxisse, ut 
eum oblique tangere non auderet. Sed tangi eum cum ex 
tota satira tum e vv. 33 sqq. apparere: 

,Persius exclamat: „Per magnos, Brute, deos, te 

Oro, qui reges consueris toUere, cur non 

Hunc Regem iugulas? Operum hoc, mihi crede. tuorum est"'. 

Frankius igitur, cum sibi persuasisset satiras eodem ordine 
scriptas esse quo nunc leguntur, in sat. 7 tempore constituendo 

ad a. u. 718 descendit. Sed Horatio Bruti memoria semper 
sacra fuit, etiam cum in partes Octaviani propensus esse in- 
ceperat, Et vero neque in tota satira neque in loco illo 
quicquam contumeliosi inest, quo salse tangatur RupUius Rex, 
ut bene schol. Porph.: ,iocans in nomen Regis Rupilii ait: 
Brute, sequere generis tui gloriam et hunc Rupilium Regem 
extingue!* Neque investigari potest, quam multo ante vel 
post rem illam ridiculam haec lepida narratio scripta sit (cf. 
Heindorf. ad hanc sat.); nam tales narratiunculae omni tempore 
iiarrari possunt, ut vel lectores vel auditores delectentur. Ita- 
que quo anno sat. 7 composita sit, incertum est. 

Jam de sat. 8. Po6ta Priapum inducit narrantem, quas 
artes Canidiam veneficam (de qua epod. 3, 8 et epod. 5) cum 
Sagana socia exercentem viderit in sepulcreto in Esquiliis 
sito, ubi nunc ,aggere in aprico spatiari' (v. 15) liceat, olim 
fures et ferae vagati sint. Maecenatem autem in Esquiliis 
ab a. u. 723 habitasse constat (cf. epod. 9, 1 sq., sat. II, 6, 
32 sq.) E satira autem ipsa viri docti apparere putant neque 
novos hortos plane confectos neque domum illam magnam 
Maecenatis (cf. carm. HI, 29, lO. epod. 9, 3) conditam fuisse, 
cum ea scripta est. Frankius igitur p. 103 sq. satirae tem- 
pus hoc modo constituendum putat- cum e sat. n, 3, 308 sq. 
pateat aedificium illud nondum plane exstructum fuisse a. u. 
721, quem ad annum sat. II, 3 referenda sit, hortorum struc- 
turam eo magis ante annum illum u. 723 inceptam esse ; atqui 
et aetatem ordinemque respicienda esse et constare confinnata 
iam Maecenatis et poetae familiaritate post a. u. 717 eam 
scriptam esse, cum non modo honorificam novorum hortorum 
mentionem faciat poeta (v. 14. 15), sed accuratam etiam lo- 
corum prodat notjtiam (v. 12. 13); ergo sat. 8 a. u. 718 vel 
initio insequentis attribuendam esse. Teuffelius autem satiram 
retulit ad a. u. 714, Zumptius ad a. u. 715, neque tamen 
argumenta addidit. Sed res prorsus incerta est, cum investi- 
gari nequeat, quando horti facti siut. Maxime autem dubium 
est, num novi illi horti (v. 7) Maecenatis sint, quamquam a 
schol. Cruq. ad ,hortis' (v. 7) adiungitur ,nuper a Maecenate 
institutis'; nam schol. ut multis aliis locis ita hic sine antiquis 

auctoribus coniecisse verisimile est (cf. quae supra de schol. 
auctoritate dicta sunt). Itaque satirae 8 tempus definiri 
uon potest. 

Sequitui' ut videamus quos ad annos posterioris libri 
satiras referamus. 

Primam igitur satiram postremam omnium satirarum 
compositam et quasi prologum libro additam esse Frankius 
contendit (cf. Kirclmer. quaest. p. 17, praef. comnvent. p. 25). 
V. enim 10 sq. Trebatius hortatur poetam ut Augusti res prae- 
clarissimas canat, cum dicit: 

, aude 

Caesaris invicti res dicere, miilta laborum 
Praemia laturus \ 

quibus verbis respondet Horatius vv. 12 sqq.: 

, Cupidum, pater optime, vires 

Deficiunt: neque enim quivis horreutia pilis 
Agmiua nec fracta pereuntes cnspide Gallos 
15. Aut labentis equo describit vulnera Parthi/ 

Uride quod ,Galli fracta pereuntes cuspide^ et ,labentis equo 
vulnera Parthi^ commemorantur, Frankius p. 110 sq apparere 
arbitratur sat. 1 a. u. 724 scribi potuisse. Tum ostendere 
conatur satiram neque ante neque post a. u. 724, sed hoc ipso 
compositam esse. Ac piiori quidem tempori quam a. u. 724 
attribuendam eam non esse p. Il2 de duabus causis contendit: 
primum ante a. u. 724 nondum tetigisse Octavianum res Par- 
thicas, quare poetam v. 15 ,vulnera Parthi labentis equo^ affeire 
non potuisse, cum satiram scriberet. A. enim u. 724, ut Dio 
Cass. U, 18 tradat, Octavianum ab Aegypto per. Syriam et 
Asiam minorem profectum certamina de imperio Parthonim 
facta composuisse. Deinde Octavianum invicti nomine v. U 
omari non potuisse, priusquam Antonius et Cleopatra devicti 
et exstincti essent (cf. Kirclmer. quaest. p. 17, praef. comment. 
p. 20. Weber. Annal. Jahn. vol. suppl. IX a 1843 p. 287). 
Non recte, opinor ; nam locus ille qui apud Dionem Cass. legi- 
tur, a Frankio hic apte non affertur, cum Horatius hoc loco 
res gestas significari velit. Neque altera causa sufficit ad 
demonstrandum sat. 1 ante a. u. 724 scriptam esse. Invictus 
enim Octavianus compluribus iam annis ante-appellari potuit. 

post praeclarissimam victoriam navalem ab Agrippa de S. 
Pompeio reportatam (cf. Uonores Octaviano tributos leste Dio. 
Cass. XLIX, 14). Deinde in Octavianum convenit cognomen 
invicti, donec nondum victus erat (cf. Teuffel. p. 208). 

Recte autem dicit Frankius p. 112 non licere satirae 
compositionem post a. u. 724 proferre. Nam anno insequenti 
tres tam graves res evenerunt, quas praeterire non licebat, 
cum et memoratu maxime dignae et Octaviano summae laudi 
et honori essent: templum Jani clausum, triumphus quem Octa- 
vianus tres per dies egit, munus morum magistri quod subiit, 
Denique Horatius, si sat. 1 a. u. 724 scripsisset, rem illam 
praeclarissime ab Octaviano gestam silentio non praeteriisset : 
victoriam de Antonio et Cleopatra reportatam. Weberus jgitur 
Kirchnerum secutus 1. 1. p. 287 sat. 1 non recte ad a. u. 726 
profert. 

Itaque causis quas affert Frankius, non convincimur sat. 
1 ad a. u. 724 referendam esse, sed potius ad prius tempus 
adducimur. 

Neque vero recte statuunt Fi^ankius et Kirchnerus poetam 
sat. 1 ultimam omnium posterioris libri satirarum scriptam 
ceteris quasi proiogum addidisse; sed censeo eam primam pro- 
/logi loco compositam esse. Horatius enim fingit satira se 
consulentem C. Trebatium Testam, iuris peritissimum, qui ex 
Cic. Topicis et epist. ad lam* lib. VII netus est, quid faciat, 
cum sint qui malignum esse ipsum dicant et nimis acrem, quod 
satirls editis hominum vitia castigentur. Trebatio autem hor- 
tenti ut versus facere desinat, poeta respondet natura se ita 
duci ad satiras componendas, ut impetrare a se non possit ut 
desistat a satiris scribendis, Itaque et ex hoc et e multis 
aliis locis huius satirae apparet poetae in animo esse novum 
satirarum librum scribere (cf. quae pluribus infra exposui), 

Sed in ipsa satira nihil est, quo tempus accuratius de- 
finiri possit. Itaque alio modo tempus constituemus. Quam 
ad rem videamus, quae ex ceteris satiris prima scnpta sit. 
Satirarum autem, quarum tempus constitui potest, si sat. 1 ex- 
ceperis, sat. 3 omnium primam cognoscas. Cuius tempus satis 
apparet ex eo quod v. 180 sq. coll. 185 sq. aedilitas Agrippae 

commemoratur; qua ille a. u. 721 functus est. Hic annus non- 
dum peractus erat, cum Horatius satiram composuit, ut patet 
e verbo in praesenti tempore posito ,fert' (v. 185). Atque quod 
Damasippus Stoicus Horatium appellat v. 6: 

fSaturnalibos hnc fugisti . . . / 

apparet sat. 3 scriptam esse Satumalibus i. e. mense Decembri 
a. u. 721 in villa Sabina (v. 5 coU. v. 10), quam paulo ante 
po(^ta a Maecenate dono acceperat. ' 

Itaque dubium esse nequit quin sat. 1 ante exitum a. 
u. 721 scripta sit. 

Praeter sat. autem 1 et 6, quam exeunte a. u. 723 com- 
positam esse supra exposuimus, de nullius satirae tempore certi 
quidquam reperiri potest nisi de sat. 5. . Agitur de capta- 
toribus. Facit autem poeta TJlixem cum Tiresia apud inferos 
colloquentem, ita ut w. 62 sqq. introducatur Tiresias Ulixi 
vaticinans, quid futuris temporibus captatoribus eventurum sit: 

,Tempore, quo iavenifl Parthis horrendas ab alto 
Demissam genas Aenea, tellure marique 
Magnus erit, forti jiubet procera Corano 
65. Filia Nasicae, metuentis reddere soldum'. 

Unde apparet, quando sat. 5 composita sit. Vaticinatio 
autem incerto quodam modo quasi oraculi ratione facta est. 
Frankio p. 114 satira a. u. 722 scripta videtur. Existimat 
enim ultra a. u. 720*- progrediendum esse, cum ante id tempus 
Horatias Octaviano nondum faverit, ut blandam et honorificam 
eius mentionem faceret; probabile autem esse satiram ante 
pugnam Actiacam compositam esse, quod, si post eam scripta 
esset, Horatius haud dubie magnificentius locutus esset et di- 
sertiorem rerum gestarum laudem intexuisset. Sed ea opinio 
non est probanda, nam quod poeta appellat Octavianum ,tellure 
marique magnum*, referendum videtur ad victoriam Actiacam, 
qua de cansa satiram ad tempus annum u. 723 antec^^dens 
referre non licet (cf. Weber. p. 288 sq. ,qui cum Teuflfelio sat. 
5 a. u. 724 attribuit). Quo tempore Octavianus viginti duos 
annos natus iuvenis recte appellari potuit, praesertim cum 
po^ta senem Tiresiam haec dicentem faciat, horrendos antem 
Parthis ut quolibet anno ita hoc tempore. Quapropter sat. 5 

11011 ante flnem anni u. 723 composita est, ita ut eodem fere 
tempore scripta videatur quo sat. 6. 

Jam de ceteris satiris. Sed cum in iis ipsis certa in- 
dicia non inveniantur, ea quae de his satiris proferuntur, omni 
fere probabilitate carent. Nam viri docti de temporibus e 
genere scribendi, quo poeta in satiris usus est, concludentes 
nimis suum quisque iudiciom atque arbitrium sequuntur, ita 
ut sententiae eorum mirum quantum inter se discrepent. Neque 
Frankius eam legem imprimis secutus, quod satiras eodem 
ordine quo nunc leguntur, scriptas esse putat, tempora recte 
constituit. Etiam sat. 2 (,OfellusO cui anno attribuenda sit, 
incertum est, Kirchnerus autem (quaest. p. 60, praef. comment. 
p. 9) eam refert ad a. u. 717 post iter Brundisinum, qua occa- 
sione cum Ofello, populari suo, in agro prope Venusiam po6ta 
. congressus sit, quod pertinere existimat ad demonstrandam 
suam sententiam, quod statuit Horatium satiras promiscue in 
duos libros distributas una edidisse. Sed res prorsus incerta 
est. Nam ex eo quod inducitur Ofellus loquens, non sequitur 
ut Horatius cum eo de his rebus egerit. Sed ut magna arte 
poeta composuit cum prioris tum posterioris libri satiras, ita 
etiam hac sat. artificio usus inducit Ofellum frugalitate ac 
morum simplicitate praecipuum (v. 3) aetatis suae luzuriam 
castigantem. 

Posterioris igitur libri satirarum nuUius tempus definiri 
potest nisi sat. 1. 3. 5. 6. 

Quae cum ita sint, argumenta quibus usi Eirchnerus et 
Zumptius aliique duos libros singulis satiris in eos promiscue 
distributis coniunctim editos esse, nullo indicio confirmantur. 
Sunt autem satis multae causae, e quibus appareat utrumque 
librum separatim editum esse. 

Ac prima quidem causa, eur satirarum libros seorsum editos 
esse credamus, posita est in differentia, quae inter utriusque 
libri satiras intercedit. De qua Frankius p. 31 — 35. 71 disputavit. 

Discrimen autem cum in aliis causis tum in eo conspi- 
citur, quod posterioris libri satirae omnes fere magis perfectae 
sunt inventione, dispositione, arte componendi quam quae in 
priore libro leguntur. Priore enim libro Horatius ipse quae 

sentit explicat, posterioris autem libri satiris alios loquentes 
inducit. Itaque in nuUa satira prioris libri alia persona nar- 
rans inducitur nisi sat. 8 Priapus, quem usum ex Priapeiis 
Horatius recepisse videtui\ 

Posterioris autem libri satirae plurimae excellunt egregia 
forma dramatica. Poeta enim in iis cum aliis se coUoquen- 
tem facit vel, ut in scena, duas iiersonas altemos sermones 
tacientes producit. 

Ac sat. quidem 1 po6ta se ipse colloquentem fingit cum 
Trebatio, sat« 3, cuius scena est in villa Sabina, cum Dama- 
sippo Stoico. Sat.autem 4 Catium Epicureum delicatas epulas 
parandi praecepta sibi tradentem inducit, ut gastronomorum 
praecepta illudat. Neque sat. 7, qua Davum servum Satur- 
nalibus similiter ac sat. 3 Damasippum ipsi exprobrantem fa- 
cit, caret vigore dramatico. Sat. autem 8, cuius scena est 
apud Nasidienum quendam, egregia arte Horatius, qui ipse cenae 
non interfuit, inducit Fundanium poetam comicum narrantem 
de convivio libertini illius divitis. Neque sat. 2 poeta ipse 
loquitur, sed ad carpendam luxuri^rm atque improbitatem 
aequalium facit Ofellum quendam ,rusticum, abnormen sapien- 
tem, crassaque Minerva* (v. 3) perstringentem aetatis suae pro- 
fusionem ac luxuriam, commendantem maiorum frugalitatem 
ac morum simplicitatem. Sextae satirae orationis posteriorem 
partem pogta, postquam ipse initio locutus est, in formam 
dramaticam transducit; a v. enim 79 narratur summo cum 
vigore et orationis et generis dramatici fabula illa quae est 
de mure urbano et rustico. Maxime vero dramatica est sat. 5. 
Perstringuntur hereditatum captatores. Scena e poetae aetate 
patriaque in tempora antiquissimorum Graecorum redacta est. 
Fingitur enim Ulixes apud inferos e Tiresia quaerens de fti- 
turae vitae condicione, qua ratione redux opes amissas recu- 
perare possit. Tiresias autem rerum, quas fiituras vaticinatur,^ 
exempla profert lepido ac ridiculo modo vitae consuetudinique 
Bomanae simillima. 

Itaque orationis atque compositionis vigorem, qui inest 
in satiris libri prioris, perfectiore forma dramatica posterioris 
libri satirarum auctum esse apparet. 

Qua arte componendi factum est ut posterioris libri 
satirae tersiores, magis moUes, minus acres sint. MoUissimo 
sane genere satirico usus est poeta sat. 5. Ad castigandum 
enim perversitates ac fitia aetatis suae scena redigitur ad alia 
tempora aliasciue vitae condiciones. Posterioris igitur libri 
satiris poeta non tam singulos homines vitiosos quam hominum 
vitia vitaeque perversitates aetatis suae irridet. Quare le- 
gentes hunc libinim fugere nequit salsam et liberrimam casti- 
gationem urbanae irrisioni lenitatique reprehensionis omnibus 
in satiris cessisse. 

Quae cum ita sint, recte statui non posse videtur Horatium 
omnes satiras promiscue alias in priorem alias in posteriorem 
librum distributas uno eodemque tempore edidisse. Sed et 
e tanta utriusque libri diflFerentia et e temporibus satirarum 
quae constitui potuerunt, apparet omnes primi libri satiras 
priori tempori attribuendas esse quam quae in altero libro 
leguntur. Seorsum autem ac diverso tempore a poSta utrum- 
que librum editum esse aliis etiam' probatur gravissimisque 
causis, quas accuratius tractabimus. 

Nam recte Frankius dicit (p. 22 coU. 35) priori libro 
sat. 1 prologi, sat. 10 epilogi loco additam esse. 

Atque primae quidem satirae argumentum eius modi 
est, ut nuUum eligi potuerit prooemio aptius. Exponit enim 
poeta, quae sit causa et utilitas satiricae poSsis, quo haec poesis, 
cui se dediderit, pertienat, quam vim habeat, quod sit consilium 
suum in satiris componendis. Ipso enim initio satirae inter- 
rogat Maecenatem mirans vel cum admiratione indignans, qui 
fiat ut homines sorte sua non contenti aliorum hominum for- 
tunam landent, ita ut prohibeantur ne vera vitae felicitate 
utantur. Quod fieri perversis studiis et cupiditatibus hominum. 
Sed ut ad vere beatam vitam perveniant, nullo alio modo 
fieri posse nisi sublatis causis et studiis omnibus perversis. 
Quod ut intelligant homines, cum aliis rebus tum imprimis 
poesi satirica effici posse. Vv. enim 24 sqq. dicit po6ta se 
ridentem dicere verum, quod homines a iocante quam a serio 
loquente facilius reprehendi se patiantur et ad vitia cognos- 
cenda melius adducantur, sicut magistri interdum pueris dent 

crustula, ut prima litterarum elementa libeutius discant. 
Quomodo satis plane exponitur bac satira consilium^ quod in 
satiris scribendis poSta secuturus est. 

Itaque Horatius Maecenatem appcilasse putandus est non 
quod unam satiram, de qua dicimus (cf. Teuffel. p. 117), sed 
totum satirarum libellum ei dedicari voluit, quod Frankio p. 36 
placuit. 

Zumptius autem p. 35 inani ratione usus dicit Horatium 
sat. 1 ceteris praeposuisse propterea quod hac imprimis sat. 
quae postea senserit de vita humana, expressa sint; quam 
sententiam recte reflitat Teuffelius p. 239, cum dicit Horatium 
a. u. 728, quem ad annum Zumptius hanc satiram refert, 
undetricesimum demum annum egisse. 

At satis multi sunt interpretes, qui sat. 1 inter primas 
reierendam esse censeant tribus de causis, quarum prima est 
quod argumentum non aptum sit ad prologum, altera quod in 
hac satira vitia elocutionis, argumenti dispositionis non desint, 
praesertim cum transitus ihveniantur nimis abrupti (cf. imprimis 
V. 108), tertia quod totius satirae exitus ut huic ita cuilibet 
satirae adiungi potuerit. Sed prima causa supra refutata est. 
Atque exitus satirae ita est comparatus ut maxime coniunctus 
sit cum reliqua parte satirae. Lepidissima enim illa sententia 
facete et iocose finis satirae imponitur aptissimus ad satiram, 
quae prologi loco ceteris praemissa est. Nam cum Grispinum 
Stoicum deridet, qui insulsis versibus hominum mores castigare 
solebat et ab aequalibus aretalogus nominatus est, dicit se 
comparari non velle cum illis Stoicis hominibus molestis, quo- 
rum oratio languescat et audientes taedio obruat, qui de 
virtutibus loqui non desinant ; se ipsum quoque castigare velle 
hominum mores, sed ridentem se dicere verum (v. 24). Itaque 
exitu quoque satirae demonstratur causa atque utilitas satiricae 
poesis. Mirum igitur est, quod Teuffelius p. 117 adnot. dicit 
poetam in hac satira nihil ad se suaque studia referre. 

Sequitur ut alteram refiitemus causam, quae movit non- 
nullos virojs doctos, ut sat. 1 non ad ulttmas prioris libri 
referendam esse contenderent. Dispositio enim et explanatio 
satirae tam egregia et tam artificiosa videtur, ut inter prae- 

stantissimas satiras habenda sit neque nllmn in ea contineatiu' 
indicium, unde pateat eam compositam esse a poeta artis 
componendi minus perito. Horatius. enim, ut supra (^ximus, 
interrogat ipso initio satirae, qui fiat ut homines sorte sua' non 
sint contenti. Ut demonstret, quam homines non contenti sint, 
quattuor egregia exempla e vita quotidiana petita satisque 
frequentia legentium oculis proponit, quibus illustretur, quanta 
sit querela omnium hominum de sortis suae iniquitate. Ad quas 
querelas adductos esse eos dicit poeta invidia, quod ne 
quis locupletior sit quam ipsi veriti maiora petere ad altiora- 
que tendere non desinant (vv. 40 sqq.). Itaque invidiae ori- 
ginem repetendam esse ab avaritia. V. autem 40 usque ad 
V. 108 describitur, quam invidiosus et sorte sua non contentus 
sit avarus. V. 108 oratio redit ad ea quae usque ad v. 40 
exposita sunt: 

Jllac unde abii redeo, qui nemo, ut avarus, 
Se probet ac potius laudet diversa sequentes.' 

Hic est locus difficiUimus, ita ut multi interpretes, in his 
.imprimis Heindorfius, non recte explicato hoc loco satiram 
, inter primas compositam esse contendant. Sed si sequimur 
lectionem cod. Bland. antiq. ,qui nemo, ut avarus, Se probeV, 
quam Hauptius, Meinekius aliique probaverunt, relativum ,qui* 
in oratione indirecta positum referendum est ad initium satirae 

,qui fit *, ita ut ,qui* brevi positum sit pro ,qui fiat ut*, 

aptissime adiunctum ad enunctiatum ,Illuc redeo, unde abii^ 
I?oeta igitur postquam accuratius exposuit, quam perversa sit 
avaritia, v. 108 ad sententiam initio propositam redit, ad 
hortandum homines ut vitium illud avaritiae fugiant, ut ad 
vere beatam vitam perveniant et ,exacto contenti tempore 
vita cedant* (v. 118 sq.). 

Itaque in sat. 1 nihil invenitur, quod ad sententianim 
conexum supervacaneum sit ; sed ea et egregia argumenti dis- 
positione et grata in coniungendis sententiis negligentia ac 
lepida rerum descriptione tam insignis est, ut recte iudicare 
videantur ii qui eam inter praestantissimas prioris libri satiras 
habendam esse arbitrantur. 

Quapropter sat. 1 postreinam omniura prioris Ubrj scrip- 
tam, in initio totius libri prologi loco positam esse statuo. 

$rior autem liber non modo prologo, sed etiam epilogo 
circinnscriptus est. Epilogi enim loco toti libro sat. 10 ad- 
dita est. Qua satira Horatius iterum de Lucilii satirica poesi 
accuratius disserit, ut confirmet iudicium sat. 4 de eo 
factum, quod cum inique tulissent, haud dubie multi ad tantam 
progressi sunt iram, ut poetam offenderent. Defensionem 
autem v. 72 subito interrumpit, cum dicit se non moveri iu- 
dicio- malorum poetarum et hominum imperitorum ac male- 
volorum, qui negligendi sint, sed satis se habere, quod probentur 
poemata sua (cf. v. 82 et 88 ,haec^) a bonis poetis hominibusque 
prudentibus, qui artium litterarumque periti recte soli possint 

iudicare: 

81. ,Plotius et Varius, Maecenss Vergiliusque 

Valgius et probet haec Octavius optimus atque 
Fnscus et haec utinam Viscornm laudet uterque. 

88. . . qnibus haec, sunt qualiacumque, . 

Arridere velim, doliturus ,si placeant spe 
Deterius nostra. Demetri, teque, Tigelli, 
Discipularum inter iubeo plorare catheijras'. 

Quem locum si consideraveris iudicio non praeoccupato, 
fateare necesse est ,haec* (v. 82. 88) referendum non esse ad 
hanc satiram, sed hoc pronomine poetam complexum esse om- 
nes satiras, quae compositae erant usque ad tempus, quo hos 
versus scripsit. Quo fit ut sat, 10 non solam editam, sed 
satiris ad id tempus compositis epilogi loco additam esse creda- 
mus. Quod ipsum patet etiam ex ultimo versu satirae (92): 

,1, puer, atque meo citus haec subscribe libello'. 

Hortatur poeta servum librarium, cui dictat, ut ,haec* i. e. ea 
quae v. 78 — 91 dicta snnt, subscribat libello, qui satiras ad 
id tempus scriptas continet (cf. Frank. p. 41), ut adversarii 
cognoscant, quantopere non moveatur ab eorum clamore. 

Teuffelius autem p. 113 pronomen ,haec* v. 92 ad verba 
,iubeo plorare^ (v. 91) referendum esse arbitratus sat. 10 
epilogum appellari non posse dicit, quod substantivum ,libellus* 
ad satiram solam (cf, Heindorf. ad hunc locum), non ad totum 
satirarum librum (cf. Bentl. praef.) pertineat, praesertim cum 
singulae satirae editae sint, priusquam in totum librum redactae 

in publicum prodierint. Sied quae profert Teiiffelius, niiiil 
fere pertinent ad nostram opinionem refutandam. Atque 
Horatius potius postquam consilium cepit singulas satiras iam* 
editas coUigere collectasque in unum corpus redactas in publi- 
cum emittere, sat. 1 et 10 composuisse putandus est, ut eas 
toti libro edendo hanc prologi. illam epilogi loco adder^t. 

Zumptius vero p. 26 probandam non esse dicit Bentieianam 
opinionem de separata editione, nam clausula illa ,1, puer, 
atque meo citus haec subscribe libello^ nihil demonstrari nisi 
divisisse Horatium in duos libros totam satirarum collectionem, 
separatam autem prioris libri editionem inde cognosci non 
posse, si revera libellum non unam satiram dixerit, sed totam 
collectionem decem satirarum. Sed cum sat. 10 epilogum esse 
ostenderimus, ,libellus* non ad satiram solam, sed ad totum 
satirarum librum referri potest. Sed quoniam sat. 10 epilogum 
esse ostendimus, apparet versum non ad hanc solam sat. sed 
ad totum sat. librum referendum esse. 

Accedit autem aliud argumentum, quo probatur utrumque 
librum separatim evidgatum esse. Posterioris enim libri sat. 1 
huic libro praemissa est ad indicandum novum satirarum librum, 
ut supra cognovimus, cum satirae tempus constitueremus. Ita- 
que assentiamur necesse est Frankio, qui p. 35 dicit, si Horatius 
utrumque librum simul eodemque tempore edidisset, haud dubie 
eum aut utrique libro aut si alteri tantum, non priori sed 
posteriori epilogum additurum fuisse, ut totum opus rite 
clauderetur. 

Compliiribus autem iocis huius satirae comprobari videtur 
priorem librum iam in hominum manibus fuisse tum cum satira 
scripta est. Satiris enim editis adversarii laudem eius dimi- 
nuere volebant: alii laesos sese arbitrati (v. 1 sq. coU. v. 23) 
poetam malignum ac contumeliosum et in satira nimis acrem 
esse ultraque iustum satirarum modum tendere iudicaverunt ; 
alii magis delectati facetiis Lucilii quam urbanitate Horatii 
enerve putabant esse satiricum genus Horatianum atque leve 
(v. 2 — 4). Itaque cum ex his adversarionim iudiciis atque 
criminationibus tum ex enuntiato ,quicquid composui* (v. 2 sq.) 
apparere videtur priorem satirarum librum iam in vulgus emis- 

sum fiiisse tum cum sat. 1 composita est. Heiiide patet poetam 
scripNJsse banc satiram, ut legentibus exponeret, quae ^sset 
#cansa, cur priore libro edito iterum novum satirarum librnm 
conlponere sibi proposuerit, Dicit enim haec: natura et neces- 
sitate sese agi, ut scribendi studium ad genus satiricum con- 
vertai (cf. v. 7 ,nequeo dormire'; v. 52 sq. ,unde nisi intns 
Monstratum?'); deinde se non audere Augusti laudes ab eoque 
res praeclarissime gestas canere, cum ad graves atque sHbli- 
mes res laudandas facultates suae po^tJcae non sufficiant (vv. 
12 sqq.); tum genei-e satirico uti quasi armis a natura 
datis ad defendendam se ab iniuriis ipsi illatis, quibus ita se 
defendat nt lupus dente, comu taurus (w. 47 sqq.). Itaque 
se nollo modo, ue durissimis quidem rebns a satiris scribendis 
deterreri (cf. v. 57 — 60). Neque se timere ne maiorum quis 
sibi magis succenseat quam oiim Lucilio Scipio aut Laelius, 
qui salsas eius facetias adeo sibi non metuerint, ut cum eo 
nugari atque ludere soterent (vv. 62 sqq.). Ira antem et in- 
vidia adversariorum obtrectatorumque nihil eiHci, cum mag- 
norum optimorumque virorum gratiam sibi conciliaverit (w. 
75 sqq.). Unde satis apparet priorem librum iam editum fuisse 
tum cum sat. 1 scripta est. 

Praeterea in sat. 1 versus inveniuntur, qui ad certos 
versus lib. I videantur referendi esse. Sicut v. 22: 
.Paatolabain Bcarram Nomentanainqae nepotem' 
haud dubie repetitur eodem fere modo v. sat. I, 8, 11: 

,Pantolabo scnrrae Numentanoqne nepoli.' 
Neque minus v. 23: 

,Cum sibi quisqne timet, qaamquam eet intEictus, et udit' 
et V. 84 sq.: 

, si qnis 

Opprobriis dignum latraverit, iuteger ipae?' 
clarissime legentibus in memoriam revocMitui' w. sat. I, 4, 33: 
,Omnea hi (sc. calpari digni t. 25) metannt vereus, odere poSlas' 
(iufsdemque satirae 64 sq.: 

,Nnnc illud tantum qnaeram meritane tibi sit 

Saepectum geuns hoc scribendi ' 

Hia expositis niMl esse cognovimus, unde duos satirarum 
libios uno eodemque tempore editos esse appareat, sed satis 

multae inveniuntur causae, quibus cogamur ut separatam utrius- 
que libri editionem statuamus. 

Attamen nuper Martinus Heitz hanc opinionem reicere 
couatus est. Is. enim 1. 1. p. 15 sq., quamquam ipse quoque 
adhuc se censuisse dicit utrumque librum seorsum prodiisse, 
statuendum tamen esse arbitratur libros duos coniunctim eodem 
tempore editos esse, cum sibi persuasum sit (p. 12 — 16) Ho- 
ratium per totam primam satiram piioris libri Georgicon libros 
IV ita fere discerpsisse, ut Vergilium haud paucis locis sive 
aperte imitaretur sive orationem paulo textius ad eum referret. 
Itaque postquam Georg. libri a Vergilio a. fere u. 729 ad 
finem perducti sint, Horatium consilio capto libros satirarum 
edendi sat. 1 statim scriptam satirarum libris tamquam pro- 
logum praemisisse. Quae cum ita sint, cogi sese ut assentia- 
tur sive Zumptio sive Kirchnero, quos censuisse supra dixi- 
mus utrumque librum coniunctim editum esse. 

, Sed de loco sat. vv. 114 sqq., quo imprimis usus Hertzius 
hunc conexum statuit, supra disputatum est, cum ageremus de 
satirae tempore. 

Alios autem locos inter se comparatos dicit ille minuere 
dubitationem directae inter sat. et Georg. 1. I relationis. Sa^ 
tirae enim vv. 33 sqq. (coU. v. 30 sq.): 

^Parvula (nam exemplo est) magni formica laboris 
Ore trabit quodcumque potest atque addit acervo, 
Qnem struit^ baud ignara ac non incauta futuri* 

non minus comparari posse cumGeorg. I, 185 sq.: 

, populatque ingontem farris acervum 

Curculio, atque inopi nietuens formica seuectae' 
quam V. 45: 

,MiIia frumenti tua triverit area centum^ 

cum eiusdem libri Georg. v. 192: 

jNequidquam pingues palea teret area culmos'. 

Sed minime hi loci inter se comparati minuunt relationis du- 
bitationem; sel censeo valde eos pertinere ad eam dubitationem 
confirmandam. Nam apud Horatium et Vergilium utroque loco 
et sententiarum conexus diversissimus est, et inter hos nulla 
relatio intercedit nisi fomica opes senectae congerens, illis 
nisi area frume|itum terens. 

Inter alterum qiioque Georg. librum et satiram Horatii 
primam conexum exstare iam J^rankius p. 26 sq. exposuit. 
Assentitur autem Hertzius p. 14, sed ei non recte eoniecisse 
ille videtur Vergilium in Georg. 1. H simili ioco respondisse Ho- 
ratianis, quae ad 1. 1 pertineant; atque Horatium potius censet 
haud paucis locis non modo huius libri^ sed etiam ut primi 
ita tertii et quarti res, sensus, verba Vergiliana sive aperte 
iuHtatum esse sive paulo tectius indicasse amabili quadam 
irrisione, ut excitaret facete risum po^tae ipsius amicorumque 
menaoria Vergilii carmen tenentium. Recte igitur Hertzio 
comparare videtur Frankius cum sat. Horat. totum Georg. I. 
H locum vv. 503 sqq., qui est de diversis hominum studiis. 
Sed Vergiliano loco ad suavem ac frugalem vitam rusticam 
laudandam depinguntur urbani (cf. ,alii* v. 503), qui avaiitia 
atque voluptatum cupiditate excitantur, ut caeca maris pericula 
subeant, ferrum arripiant, quin etiam adulatores fiant apud 
reges ; satira autem Horatius oculis legentium proponit-studia 
hominum uniuscuiusque fere vitae condicionis, ut illustretur 
exemplis, quantopere homines avaritia ducti sorte sua non con- 
tenti vivant, sed labores et pericula audaces suscipiant. Ita- 
que nuUa intercedit similitudo nisi quod de diversis studiis 
agitur ; sed ii qui studia exercentes exempli causa utroque loco 
inducuntur, tam dissimiles sunt et tam diverso afferuntur 
consilio et sententiarum conexu, ut nuUa sit causa, cur sat. 
Horat. ad hunc Verg. locum accommodatam dicamus. 

Neque minus mirum est, quod Hertzius Frankium secutus 
cohaerere dicit v. Horat. 41 sq.: 

,Qaid iuvat immensum te argenti pondus et auri 
Furtim defossa timidum deponere terra?' 
cum Verg. v. 508: 

,Condit opes alius, defossoque incubat auro^ 
et V. Horat. 28: 

jllle gravem duro terram qui vertit aratro' 

cum Verg. v. 513: 

,Agricola incurvo terram dimovit aratro'. 

Hi enim versus nuUa re consentiunt nisi quod prioribus 
vei^sibus dicitur de avaro, qui pecuniam defodit, posterioribus 
de agricola arante. 



• — 31 — 

•9 

Quin etiam dicit Hertzius Frankium recte composuisse 
Georg. n, 458 sqq. cum sat. Horat, statuentem p. 26 Vergi- 
lium vitae rusticae felicitatem descripturum bene memorem 
fuisse querelarum Horatiani istius agricolae (v. 11 sq.): 

,. . datis vadibus qai rure extraotus in urbem est, 
Solos felices viventes clamat in urbe'; 

ac sane non modo initium descriptionis illius v. 458 sq.: 

,0 fortunatos nimium, sua si bona norint, 
Agricoias! ' 

cum Horat. v. 4: 

'„0 fortunati mercatores!" • 

comparahdum esse, sed etiam verba ,sua si bona norint* res- 
pondere satirae Horat. argumento. Sed Hertzius in compa- 
rando illo Horatii ,0 fortunati mercatores!* cum Vergiliano loco 
mente praeoccupata ductus ad tantum procedit studium sen- 
tentiae suae demonstrandae ,ut cum Frankio in levissima etiam 
verborum similitudine imitationes se deprehendere putet. Ne- 
que potest intelligi, quomodo verba Vergiliana ,sua si bona 
norint' ad satirae argumentum pertineant. 

Atque in Georg. 1. HI exhiberi videntur Hertzio loci, qui 
cum sat. cohaereant. Kelationem enim statuendam existimat 
non tam inter Horat. v. 36: 

,. . simul inversum contristat Aquarius annum' 
et Verg v. 279: 

,. . . pluvio contristat frigore coelum|(sc. auster)' 
quam inter vv. Horat. 31 sqq.: 

, liac mente laborem 

Sese ferre, senes ut in otia tuta recedant 
Aiunt, cum sibi sint congesta cibaria . . .' 

et Verg. vv. 376 sqq.: 

,Ipsi in defossis specubus secura sub alta 
Otia agunt terra congestaque robora totasque 
Advolvere focis ulmos ignique dedere.' 

Sed nuUa intercedit relatio; nam apud Horatium agitur de 
avaris, qui labores ac pericula sese subire aiunt, ut congestis 
cibariis securam sibi parent senectutem, a Vergilio describitur 
otiosa vita gentium Hyperborearum. Itaque Hertzius ad cora- 
ponendos hos locos nulla alia re adductus esse videtur nisi 

quod utroque loco de otio hominum agitur et participium 
,congesta* positum est. 

Quid? quod Hertzius etiam Georg. 1. IV satis multos 
versus ad hanc sat. referendos existimat, quod haud pauca 
quae Vergilius proferat de apibus, partim de hominibus par- 
tim de formicis eadem fere tradantur ratione ab Horatio. Oon- 
fert enim Verg. 156 sq.: 

jVenturaeqne hiemis memores aestate laborem 
Experiuntur et iu medinm quaesita reponunt^ 
et V. 239: 

,Sin duram metues biemem parcesque futuro' 

cum vv. Horat. 33 sqq.: 

jParvula (nam exemplo est) magni formica laboris 
Ore trabit quodcumque potest atque addit acervo 
Quem struit, haud ignara ac non incauta futuri'. 

Priore Vergiliano loco agitur de apibus, quae aestate cibaria 
coliigunt, quibus hieme vitam sustentent, posteriore de apiario 
hiemem metuente, cui praecepta dantur ; apud Horatium autem 
homines lucrum semper sequentes utuntur exemplo formi- 
carum, quae haud incautae hiemis venturae cibi copiam aestate 
congerunt. Sed quamvis simiies esse videantur Horatii et 
Vergilii versus, tamen nuUum indicium est, unde appareat Ho- 
ratium imitatum esse Vergilium. Nam hoc studium opes con- 
gerendi et apium et fonnicarum tam proprium est, ut mirum 
non sit, quod uterque poeta eodem fere modo hic de apibus 
ille de formicis agit. Posterior vero Vergil. locus tam diver- 
sus est ab Horatiano, ut intelligi nequeat, qui conexus inter 
eos exstet. 

Ad innatum autem amorem habendi, quo apes urgeri di- 
cat Verg. v. 177: 

,Cecropias innatus apes amor urget habendi^ 

referendam esse existimat Hertzius satiram passim, imprimis 
vero vv. 61 sqq., quo loco describimtur homines lucri cupidi- 
tate decepti, qui suam agendi rationem excusant, cum dicunt 
cum opibus crescere etiam auctoritatem. Sed Horatium in de- 
scribendis his hominibus huius versus Vergiliani niemorem 
fuisse credi vix potest. 



— 33 — 

« 

Sed pluribus in hanc rem inquirere opus non est; nam 
satis demonstratum nobis videtur nuUam inter Horat. sat. I, 
1 et Verg. Georg. libb. IV intercedere relationem. 

Restat ut quaeramus, quando uterque satirarum liber in 
publicum emissus sit. Causas autem quibus usus Frankius 
p. 22 — 27 lib. I a. u. 719 attribuit, supra refutasse nobis vi- 
demur. Sed quamquam prioris libri compositionem atque edi- 
tionem ultra a. u. 720 proferendas non esse ei assentimur, 
tamen silentium, quod de Augusto eiusque rebus gestis in 
lib. I Horatius tenuit, non aptumvidetur ad hoc demonstran- 
dum. Statuit enim Frankius p. 28 Horatium per annos,u. 
718—20 ei coepisse favere, ita ut appareat quaerentibus no- 
bis de editione libri prioris ultra id tempus progrediendum 
non esse. Sed etiam in priore sat. libro Augustus non lau- 
datur, tamen nullo loco odium poetae in eum aut animus ab 
eo aversus cognoscitur neque illuditur familiaribus imperatoris. 
Non recte affert Frankius p. 28 adnot. cavillationem Tigellii 
cantoris sat. 2 vel Petillii sat. 4,94 (cf. 10,26); nam accurate 
exposuit Kirchnerus quaest. p. 42 — 49 (,de utroque Tigellio^) 
huiic Tigellium Sardum, Caesaris utriusque amicum, sat. 2 (cf. 
init. sat. 3) commemoratum cum minore Tigellio Hermogene, 
Hj9ratii aequali (cuius mentio fit in sat. 4 et 10), a scholiastis 
confusum esse, ita ut quod schol. tradit sat. 2, Tigellium carpi 
ab Horatio, quod carmina eius satis perite modulata negaverit, 
in hunc Tigellium Hermogenem cadat. Neque ex eo quod 
causam illam Petillii affert, poetam ab Augusto alieno animo 
fuisse intelligi potest (cf. quae supra ad sat. 4 de eadem re 
exposuimus). Praeterea mirum non est, quod Horatius sat. H, 
1. 5. 6 Octavianum laudat. Itaque non probo Frankii sen- 
tentiam Horatium intra certum illud spatium trium annorum 
718 — 20 rebus eius favere coepisse; sed censeo paullatim 
maxime familiaritate Maecenatis hoc factum esse (cf. Teuffel. 
p. 223). Quare haec causa a Frankio allata non sufficit ad 
editionis tempus constituendum. Quae cum ita sint, nihil 
aliud constare videtur nisi lib. I editum esse brevi ante 
sat. H, 1, quam primam omnium satirarum posterioris libri 
ante finem anni u. 721 scriptam cognovimus, ita ut libri pri- 
oris satirae intra annos u. 716 — 20 scriptae videantur. 

Secundus autem liber quo tempore editus sit, non con- 
stat. Frankius . enim p. 42 sat. 11, 1 omnium postremam a. 
u. 724 scriptam arbitratus editionem huius libri 'eodem anno 
u. 724 factam esse putat: non recte, riam sat. II, 1 non post- 
remam sed primam posterioris libri satirarum compositam esse 
supra demonstravimus. *Neque probanda est Teuffelii ratio, 
qui p. 221 sine ulla iusta causa lib. Il anno demum u. 730 
editum esse suspicatur. Sed nihil amplius potest adfirmari 
nisi lib. II post finem anni u. 723 in publicum prodiise, quippe 
quo tempore sat. 5 et 6 omnium posterioris libri satirarum, 
quarum tempus constitui potest, postremas compositas esse 
cognoverimus. * 

Vita. 



Carolus • Gustavus Ferdinandus Brandes natus sum die 
XIX m. Oct. anni h. s. LXI Schmiedebergae Saxonum patre 
Carolo, matre Clementina e gente Koberiana, quos adhuc 
superstites esse gaudeo. Fidem profiteor evangelicam. Primis 
litterarum elementis in ipsa patria instructus a. h. s. LXXI 
in gymnasium Torgoviense receptus sum, quod frequentavi 
usque ad annum h. s. LXXIX, quo anno discipulis priiliae classis 
adscriptus sum. Postquam pater Islebiam transmigravit, pri- 
mam classem gymnasii Islebiensis adii, unde maturitatis tes- 
timonium a. 'h. s. LXXXI adeptus Berolinum me contuli, ubi 
per quater sex menses studiis philologicis dedi operam. 
Scholas frequentavi doctissimorum virorum Huebneri, Kieperti, 
Kirchhoiili, Muellenhoffii, Oldenbergii, Paulseni, Eoedigeri, 
Schereri, Treitschkii, Vahleni, Zelleri atque exeicitationibus 
theodiscis a Scherero moderatis interfui. Tum universitatem 
Halejisem adii, ubi per bis sex menses doctrina fructus sum 
Dittenbergeri, Haymii, Heydemanni, Hilleri, Keilii, Zacheri, 
praeterea Dittenbergerus, Hillerus, Keilius ad exercitationes 
seminarii regii aditum mihi benigne permiserunt. His viris 
omnibus debitas ago gratias. 

